Jolanta Balčiūnienė

Jolanta Balčiūnienė (g. 1962 m. spalio 16 d. Varniuose, Telšių raj.) – lietuvių diplomatė, ambasadorė.

 Biografija 
1988 m. baigė Vilniaus universiteto Filologijos fakultetą, prancūzų kalbos ir literatūros specialybę. 1990–1991 m. studijavo tarptautinius santykius Tarptautiniame administracijos institute Paryžiuje bei Prancūzijos nacionalinėje administracijos mokykloje (1993–1995 m.).

1989–1990 m. dirbo vertėja. 1991–1992 m. buvo Lietuvos Aukščiausiosios Tarybos – Atkuriamojo Seimo pirmininko konsultantė.

1993 m. Prancūzijos Respublikos ambasados Lietuvos Respublikoje Ekonominės ekspancijos skyriaus konsultantė, 1995 m. Lietuvos Krašto apsaugos ministerijos Politikos ir analizės departamento vyriausioji specialistė.

1995–1996 m. dirbo banko „Hermis“ Valdybos pirmininko padėjėja, Mokymo skyriaus vedėja. 1996–2000 m. vėl buvo Seimo Pirmininko patarėja.

2000–2002 m. Lietuvos užsienio reikalų ministerijos Pirmojo dvišalių santykių departamento patarėja, 2002–2005 m. – Lietuvos ambasados Prancūzijoje patarėja.

2005 m. grįžo į URM ir iki 2007 m. dirbo Rytų ir Vidurinės Azijos departamento Vidurinės Azijos ir Pietų Kaukazo šalių skyriaus vedėja. 2007–2008 m. kaip įgaliotoji ministrė dirbo Lietuvos nuolatinėje atstovybėje Europos Sąjungoje. 2008 m. buvo URM Rytų kaimynystės politikos departamento direktoriaus pavaduotoja.

2009–2014 m. buvo Lietuvos ambasadorė Prancūzijoje ir Marokui. Nuo 2010 m. rugsėjo 27 d. kartu buvo ir ambasadore Andoros kunigaikštysteiPaskirta ambasadorė Andoros Kunigaikštystei  (Prezidentės spaudos tarnybos inf.).

2014-2017 m. buvo Lietuvos ambasadorė Italijoje.Prezidentė įteikė skiriamuosius raštus Lietuvos ambasadorei Italijoje  (president.lt inf.)

 Apdovanojimai 
 1997 – Prancūzijos Garbės legiono Chevalier ordinas
 1998 – Norvegijos Karališkasis Garbės Commander ordinas
 2001 – Prancūzijos Garbės legiono Officier ordinas
 2003 – Ordino „Už nuopelnus Lietuvai“ Komandoro kryžius.Jolanta Balčiūnienė  (Ambasados Prancūzijoje inf.).

 Šaltiniai 

|-

|-

|-

Kategorija:Lietuvos diplomatai
Kategorija:Lietuvos ambasadoriai Prancūzijoje
Kategorija:Lietuvos ambasadoriai Italijoje
Kategorija:Lietuvos ambasadoriai prie UNESCO